Sado aukso ir sidabro kasyklos

Sado aukso ir sidabro kasyklos () – aukso ir sidabro kasyklos Japonijoje, Nijigatos prefektūroje, Sado salos vakarinėje dalyje. Išskiriamos trys pagrindinės: Aikavos aukso ir sidabro kasykla, Curuši sidabro kasykla ir Nišimikavos aukso kasykla.The Sado Complex of Heritage Mines, sado-goldmine.jp Kasyklos nuo 1994 m. yra įtrauktos į Japonijos nacionalinį istorinių vietų sąrašą, o 2024 m. kaip Sado salos aukso kasyklos pripažintos UNESCO Pasaulio paveldo sąrašo objektu.Sado Island Gold Mines, UNESCO

 Istorija 

Kad Sado saloje aptinkama aukso mini jau XI a. rašytiniai šaltiniai. Manoma, kad auksas tuo metu buvo randamas upių išplautame grunte. Vienoje tokių vietų buvo įkurta pirmoji aukso kasykla – Nišimikavos, veikusi iki 1872 m. Vėliau, 1542 m., pradėjo veikti Curuši sidabro kasykla, uždaryta iš karto po karo – 1946 m. Paskutinė iš trijų pagrindinių kasyklų buvo Aikavos, įkurta 1600 m. ir veikusi ilgiausiai, iki 1989 m.

Visos kasyklos Edo laikotarpiu priklausė Tokugavos šiogūnui, kasyklos darbuotojai daugiausiai buvo į salą ištremti kaliniai.Rein, J. J. (2016). The Industries of Japan. Taylor & Francis. Tuo metu iš kasyklų kasmet būdavo išgaunama iki 400 kg aukso ir iki 25 000 kg sidabro.再発見!! 佐渡金銀山 中学生以上向け, sado-goldmine.jp Po Meidži restauracijos kasyklos nacionalizuotos, o 1896 m. parduotos Mitsubishi korporacijai. Japonijos imperijai sunaudojant vis daugiau vietinių išteklių bei modernizacijos dėka įdiegus naujausią to meto kalnakasybos įrangą, intensyviausia kasyklų veikla vykdyta 1937–1943 metais. Aukso išgavimas per metus siekė 800–1600 kg, sidabro – apie 25 000 kg. Po Antrojo pasaulinio karo metalų išgavimas gerokai sulėtėjo, paskutinė kasykla dėl per mažo pelningumo buvo uždaryta 1989 m.The Sado Complex of Heritage Mines, sado-goldmine.jp

 Esama padėtis 

Šiuo metu kasyklos veikia kaip muziejus, kuriame galima pamatyti kasyklos tunelius, senąją ir moderniąją įrangą, kalnakasių darbo sąlygas ir pan.Alt, M., Yoda, H., & Joe, M. (2012). Frommer's Japan Day by Day. Wiley, p. 190 1994 m. kasyklos buvo įrašytos į Japonijos nacionalinį istorinių vietų sąrašą, suteikiant joms papildomą pripažinimą. 2022 m. nuspręsta vietovę nominuoti įtraukimui į UNESCO Pasaulio paveldo sąrašą, tačiau tai sulaukė Pietų Korėjos protesto, nes kasyklose Korėjos okupacijos metais buvo naudojamas priverstinis korėjiečių darbas.The Sado Gold Mine and Japan’s ‘History War’ Versus the Memory of Korean Forced Laborers, Nikolai Johnsen, Asia-Pacific Journal, 2022-03-01 Sutarimą pavyko pasiekti 2024 m. Japonijai davus pažadą, kad konsultuojantis su Pietų Korėja bus įrengiamos papildomos ekspozicijos, organizuojami atminimo renginiai bei kitokiais būdais pristatoma kasyklose naudoto priverstinio darbo istorija.Japan's Sado gold mines added to World Heritage list, The Japan Times, 2024-07-27

 Galerija 

 Šaltiniai 

Kategorija:Kasyklos
Kategorija:Niigatos prefektūra